WHA เล่นกับความหวัง.!?
ประเด็น “ระเบียงเศรษฐกิจพิเศษภาคตะวันออก (EEC)” ถูกนำมาเก็งกำไรหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ที่เห็นชัดเจน ช่วงตั้งแต่กลางปี 2560 เป็นต้นมา..ราคาหุ้น WHA จากคลานต้วมเตี้ยมอยู่แถว ๆ 2-3 บาท จนออกเดินและวิ่งขึ้นไปแตะระดับเกือบ 5 บาท..!!
20 ธ.ค. 2561

สำนักข่าวรัชดา
ประเด็น “ระเบียงเศรษฐกิจพิเศษภาคตะวันออก (EEC)” ถูกนำมาเก็งกำไรหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ที่เห็นชัดเจน ช่วงตั้งแต่กลางปี 2560 เป็นต้นมา..ราคาหุ้น WHA จากคลานต้วมเตี้ยมอยู่แถว ๆ 2-3 บาท จนออกเดินและวิ่งขึ้นไปแตะระดับเกือบ 5 บาท..!!
เรียกได้ว่าแค่มี EEC แว่วเข้าหู..นักลงทุนก็วิ่งกรูเข้าใส่หุ้น WHA ทันที ทำให้การเก็งกำไรหุ้น WHA มันช่างหอมหวนชวนให้หลงใหลเป็นพิเศษ..!!
จนเกิดปรากฏการณ์ “ราคาหุ้นนำพื้นฐาน” แบบไม่รู้เนื้อรู้ตัว..เพราะมัวล่าฝันหุ้น WHA และไม่อยากตกขบวนรถไฟ..จนไม่ได้เฉลียวใจว่า..อ้าว “ติดสูง” ซะแล้วหรือนี่..!?
เมื่อหมดช่วงฮันนีมูน ราคาหุ้น WHA เลยนอนแช่เย็นอยู่แถว ๆ ระดับ 4.00-4.20 บาท เช่นเดียวกับมูลค่าการซื้อขายที่เหี่ยวเฉาลงไปอย่างผิดสังเกต..!? หลายคนอยากออก..แต่ดันไม่มีใครอยากเข้า..จึงต้องกางเต๊นต์นอนตามไหล่เขาเรียงราย รอผู้ใจบุญกระเป๋าหนักมารับ (ซะที)..!!
ว่าไปแล้ว WHA เป็นหนึ่งในหุ้นที่ได้รับประโยชน์จาก EEC จริง ๆ…แต่ในเชิงตัวงบการเงินยังไม่เห็นเป็นรูปธรรมเลย..แม้ในเชิงเซนติเมนต์ ขานรับเชิงบวกล่วงหน้าไปไกลมากแล้ว
ที่เห็นได้ชัดมีการเซ็นสัญญาความร่วมมือ (MOU) กับลูกค้า e-commerce รายใหญ่จากจีน (กลุ่มอาลีบาบาฯ) เพื่อเช่าพื้นที่ในนิคมอุตสาหกรรมขนาด 1.3 แสนตารางเมตร ตั้งแต่เดือน ส.ค.ที่ผ่านมา แต่ต้องใช้เวลาก่อสร้างประมาณ 1 ปี มีกำหนดรับรู้เป็นรายได้ปี 2562
ล่าสุด “จรีพร จารุกรสกุล” ซีอีโอ WHA ออกมาระบุว่า อยู่ระหว่างการพัฒนานิคมอุตสาหกรรมเพื่อรองรับธุรกิจ e-commerce จังหวัดฉะเชิงเทรากว่า 1,000 ไร่ (พื้นที่ EEC) อีกครั้ง..!??
แต่ราคาหุ้น WHA วิ่งรับรู้เรื่องดังกล่าว..ไปเป็นที่เรียบร้อยแล้ว..!!???
เมื่อมาดูงบการเงินกลับสวนทางกับราคาอย่างชัดเจน..ไตรมาส 3/2561 WHA มีกำไรสุทธิ 363 ล้านบาท ลดลงจากไตรมาสเดียวกันปีก่อนที่มีกำไรสุทธิ 506 ล้านบาท สอดคล้องกับรายได้ไตรมาส 3/2561 อยู่ที่ 1,757 ล้านบาท ลดลงจากไตรมาสเดียวกันปีก่อนที่ทำได้ 2,150 ล้านบาท
นั่นทำให้งบการเงินปี 2561 มีแนวโน้มกำไรลดลงจากปี 2560 อย่างมิต้องสงสัย..จากงวด 9 เดือน ทำกำไรได้เพียง 1,446 ล้านบาท จึงแทบเป็นไปไม่ได้เลยว่าทั้งปีจะทำกำไรได้ถึง 3,266 ล้านบาท ดังเช่นปี 2560 ที่ผ่านมา..!!
หุ้น WHA อยู่บนเส้นแบ่งระหว่าง “ความหวัง” กับ “ความจริง” ขึ้นอยู่กับว่าจะเลือกอยู่กับอะไรเท่านั้นเอง..!??
…..อิ อิ อิ…